arnastofnun/IGC-2024 huggingface dataset:
Deilur Ísraels og Palestínumanna Þingsályktunartillaga - þingskjal nr. 1345

127. löggjafarþing 2001–2002.

Þskj. 1345 - 734. mál.

Tillaga til þingsályktunar um deilur Ísraels og Palestínumanna.

Frá utanríkismálanefnd.

Alþingi lýsir áhyggjum sínum af því ófriðarástandi sem nú ríkir fyrir botni Miðjarðarhafs og fordæmir það ofbeldi sem þar á sér stað. Alþingi leggur áherslu á að öryggi óbreyttra borgara sé tryggt og alþjóðleg mannréttindi virt og telur brýnt að send verði eftirlitsnefnd frá Sameinuðu þjóðunum á svæðið í samræmi við ályktun öryggisráðs Sameinuðu þjóðanna 1405(2002).

Alþingi krefst þess að öllum ofbeldisverkum linni, þar á meðal sjálfsmorðsárásum og beitingu hervalds, að Ísrael dragi herlið sitt til baka frá sjálfsstjórnarsvæðum Palestínumanna, að deiluaðilar semji um vopnahlé og að hafnar verði friðarviðræður um sjálfstætt ríki Palestínumanna og öryggi Ísraelsríkis innan alþjóðlegra viðurkenndra landamæra í samræmi við nýjustu ályktanir öryggisráðs Sameinuðu þjóðanna.

Alþingi vísar til ályktunar sinnar frá 18. maí 1989, ályktana öryggisráðs Sameinuðu þjóðanna nr. 1397(2002), 1402(2002) og 1403(2002) um leið og það lýsir yfir að þjóðum heims beri að stuðla að því að Ísrael og Palestínumenn leysi úr ágreiningsefnum sínum á grundvelli alþjóðalaga og samþykkta Sameinuðu þjóðanna.

Greinargerð.

Samstaða hefur náðst í utanríkismálanefnd um að leggja fram þessa tillögu til þingsályktunar um deilur Ísraels og Palestínumanna.

Prentað upp.
Heilsuvernd í framhaldsskólum Nefndarálit - þingskjal nr. 1347

127. löggjafarþing 2001–2002.

Þskj. 1347 - 37. mál.

Nefndarálit um till. um þál. um heilsuvernd í framhaldsskólum.

Frá heilbrigðis- og trygginganefnd.

Nefndin hefur fjallað um málið. Tillaga þessi var send út til umsagnar á 126. þingi og bárust þá umsagnir frá Félagi íslenskra framhaldsskóla, Stéttarfélagi íslenskra félagsráðgjafa, tóbaksvarnanefnd, dómsmálaráðuneyti, Barnageðlæknafélagi Íslands, Félagi íslenskra heimilislækna, Íþrótta- og Ólympíusambandi Íslands, landlæknisembættinu, Rauða krossi Íslands, Ungmennafélagi Íslands, áfengis- og vímuvarnaráði, Stéttarfélagi sálfræðinga á Íslandi, Tryggingastofnun ríkisins, Félagi íslenskra hjúkrunarfræðinga, Félagi náms- og starfsráðgjafa, menntamálaráðuneyti og Félagi íslenskra sjúkraþjálfara.

Nefndin tekur undir efnisatriði tillögugreinarinnar sem og þau sjónarmið sem fram koma í greinargerð með henni. Nefndin telur eðlilegt að efni tillögunnar verði skoðað samhliða tillögu um unglingamóttöku og getnaðarvarnir, 317. mál, tillögu um mótun heildarstefnu um uppbyggingu og rekstur meðferðarstofnana, 233. mál, og tillögu um átraskanir, 337. mál. Nefndin telur að þeirri stefnumótun sem gerð er tillaga um að ráðist verði í megi finna stað í starfi á vegum heilbrigðisráðherra um þróun og skipulag verkefna heilsugæslunnar og leggur því til að tillögunni verði vísað til ríkisstjórnarinnar.

Ólafur Örn Haraldsson, Einar Oddur Kristjánsson og Lára Margrét Ragnarsdóttir voru fjarverandi við afgreiðslu málsins.

Alþingi, 18. apríl 2002.

Jónína Bjartmarz,

form., frsm.

Ásta Möller.

Katrín Fjeldsted.

Ásta R. Jóhannesdóttir.

Margrét Frímannsdóttir.

Þuríður Backman.

Prentað upp.
Samstarf fagstétta í heilsugæsluþjónustu Nefndarálit - þingskjal nr. 1348

127. löggjafarþing 2001–2002.

Þskj. 1348 - 55. mál.

Nefndarálit um till. til þál. um aukið samstarf fagstétta í heilsugæsluþjónustu.

Frá heilbrigðis- og trygginganefnd.

Nefndin hefur fjallað um málið. Nefndinni bárust umsagnir frá Iðjuþjálfafélagi Íslands, Heilbrigðisstofnun Suðurnesja, heilsugæslunni í Reykjavík, Heilbrigðisstofnun Akraness, heilsugæslustöðinni á Akureyri, Félagi íslenskra sjúkraþjálfara, Félagi íslenskra hjúkrunarfræðinga, Landssambandi eldri borgara, Heilbrigðisstofnun Hólmavíkur, Heilbrigðisstofnun Siglufjarðar, Heilbrigðisstofnun Austurlands og Tryggingastofnun ríkisins.

Nefndin tekur undir tillögugreinina sem og þau sjónarmið sem fram koma í greinargerð með henni. Nefndin telur að efni tillögunnar sé framlag til vinnu á vegum heilbrigðisráðherra um þróun og breytingar á skipulagi og verkefnum heilsugæslunnar.

Með hliðsjón af fyrrgreindu leggur nefndin til að tillögunni verði vísað til ríkisstjórnarinnar.

Ólafur Örn Haraldsson, Einar Oddur Kristjánsson og Lára Margrét Ragnarsdóttir voru fjarverandi við afgreiðslu málsins.

Alþingi, 18. apríl 2002.

Jónína Bjartmarz,

form., frsm.

Katrín Fjeldsted.

Ásta Möller.

Ásta R. Jóhannesdóttir.

Margrét Frímannsdóttir.

Þuríður Backman.
Heildarstefna um uppbyggingu og rekstur meðferðarstofnana Nefndarálit - þingskjal nr. 1349

127. löggjafarþing 2001–2002.

Þskj. 1349 - 233. mál.

Nefndarálit um till. til þál. um mótun heildarstefnu um uppbyggingu og rekstur meðferðarstofnana.

Frá heilbrigðis- og trygginganefnd.

Nefndin hefur fjallað um málið. Umsagnir bárust frá umboðsmanni barna, Barna- og unglingageðdeild Landspítala – háskólasjúkrahúss, Félagi íslenskra hjúkrunarfræðinga, Stuðlum, Áfengis- og vímuvarnaráði, Tryggingastofnun ríkisins, Stéttarfélagi íslenskra félagsráðgjafa, Samhjálp, Læknafélagi Íslands, Barnaverndarstofu og Landspítala – háskólasjúkrahúsi.

Nefndin tekur undir efni tillögugreinarinnar sem og þau sjónarmið sem fram koma í greinargerð með henni. Nefndin telur eðlilegt að efni tillögunnar verði skoðað samhliða tillögu um heilsuvernd í framhaldsskólum, 37. mál, tillögu um unglingamóttöku og getnaðarvarnir, 317. mál, og tillögu um átraskanir, 337. mál.

Nefndin leggur til að tillagan verði samþykkt.

Ólafur Örn Haraldsson, Einar Oddur Kristjánsson og Lára Margrét Ragnarsdóttir voru fjarverandi við afgreiðslu málsins.

Alþingi, 18. apríl 2002.

Jónína Bjartmarz,

form., frsm.

Katrín Fjeldsted.

Ásta Möller.

Ásta R. Jóhannesdóttir.

Margrét Frímannsdóttir.

Þuríður Backman.

Prentað upp.
Aukinn réttur foreldra vegna veikinda barna Nefndarálit - þingskjal nr. 1350

127. löggjafarþing 2001–2002.

Þskj. 1350 - 239. mál.

Nefndarálit um till. til þál. um aukinn rétt foreldra vegna veikinda barna.

Frá heilbrigðis- og trygginganefnd.

Nefndin hefur fjallað um málið.

Nefndin tekur undir efni tillögugreinarinnar en gerir fáeinar athugasemdir við atriði sem fram koma í greinargerð með tillögunni. Með lögum nr. 95/2000 var foreldrum tryggður réttur til töku foreldraorlofs vegna veikinda barna og þar með lögfest helstu efnisatriði í tilskipun Evrópusambandsins frá 3. júní 1996, um rammasamning um foreldraorlof. Lögin tryggja einnig að réttur foreldris samkvæmt ráðningarsamningi raskist ekki vegna töku foreldraorlofs. Skoða verður greinargerð tillögunnar með hliðsjón af þessu.

Nefndin telur óhjákvæmilegt að breyta orðalagi 1. málsl. tillögugreinarinnar. Málsliðinn má skilja þannig að nefndinni, sem slíkri, sé beinlínis ætlað að tryggja betur rétt foreldra samkvæmt tillögunni. Slíkar valdheimildir verða ekki veittar með ályktun Alþingis einni saman, enda ljóst af samhenginu að nefndinni er einungis ætlað að gera tillögur um leiðir til að tryggja rétt foreldra til launa í fjarveru úr vinnu vegna veikinda barna.

Nefndin leggur til að tillagan verði samþykkt með svofelldri

BREYTINGU:

Á eftir orðunum „það verkefni að“ í 1. málsl. 1. mgr. komi: gera tillögur um það hvernig unnt sé að.

Ólafur Örn Haraldsson, Einar Oddur Kristjánsson og Lára Margrét Ragnarsdóttir voru fjarverandi við afgreiðslu málsins.

Alþingi, 18. apríl 2002.

Jónína Bjartmarz,

form., frsm.

Ásta Möller.

Katrín Fjeldsted.

Ásta R. Jóhannesdóttir.

Margrét Frímannsdóttir.

Þuríður Backman.
Unglingamóttaka og getnaðarvarnir Nefndarálit - þingskjal nr. 1351

127. löggjafarþing 2001–2002.

Þskj. 1351 - 317. mál.

Nefndarálit um till. til þál. um unglingamóttöku og getnaðarvarnir.

Frá heilbrigðis- og trygginganefnd.

Nefndin hefur fjallað um málið. Nefndinni bárust umsagnir frá Tryggingastofnun ríkisins, heilsugæslunni í Reykjavík, landlæknisembættinu, heilsugæslustöðinni í Hafnarfirði, Félagi íslenskra hjúkrunarfræðinga, Læknafélagi Íslands, umboðsmanni barna, Stéttarfélagi íslenskra félagsráðgjafa og Barnaverndarstofu.

Nefndin tekur undir efnisatriði tillögugreinarinnar sem og þau sjónarmið sem fram koma í greinargerð með henni. Nefndin telur eðlilegt að efni tillögunnar verði skoðað samhliða tillögu um heilsuvernd í framhaldsskólum, 37. mál, tillögu um mótun heildarstefnu um uppbyggingu og rekstur meðferðarstofnana, 233. mál, og tillögu um átraskanir, 337. mál, og sé framlag til vinnu á vegum heilbrigðisráðherra um þróun og breytingar á skipulagi og verkefnum heilsugæslunnar.

Nefndin leggur til að tillögunni verði vísað til ríkisstjórnarinnar.

Ólafur Örn Haraldsson, Einar Oddur Kristjánsson og Lára Margrét Ragnarsdóttir voru fjarverandi við afgreiðslu málsins.

Alþingi, 18. apríl 2002.

Jónína Bjartmarz,

form., frsm.

Katrín Fjeldsted.

Ásta Möller.

Ásta R. Jóhannesdóttir.

Margrét Frímannsdóttir.

Þuríður Backman.

Prentað upp.
Átraskanir Nefndarálit - þingskjal nr. 1352

127. löggjafarþing 2001–2002.

Þskj. 1352 - 337. mál.

Nefndarálit um till. til þál. um átraskanir.

Frá heilbrigðis- og trygginganefnd.

Nefndin hefur fjallað um málið. Nefndinni bárust umsagnir frá landlæknisembættinu, Tryggingastofnun ríkisins, Geðlæknafélagi Íslands, Læknafélagi Íslands, Barnaverndarstofu, Manneldisráði Íslands, Félagi íslenskra hjúkrunarfræðinga og Landspítala – háskólasjúkrahúsi.

Nefndin tekur undir efnisatriði tillögugreinarinnar sem og þau sjónarmið sem fram koma í greinargerð með henni. Nefndin telur eðlilegt að efni tillögunnar verði skoðað samhliða tillögu um heilsuvernd í framhaldsskólum, 37. mál, tillögu um mótun heildarstefnu um uppbyggingu og rekstur meðferðarstofnana, 233. mál, og tillögu um unglingamóttöku og getnaðarvarnir, 317. mál, og sé framlag til vinnu á vegum heilbrigðisráðherra um þróun og breytingar á skipulagi verkefna heilsugæslunnar.

Nefndin leggur til að tillögunni verði vísað til ríkisstjórnarinnar.

Ólafur Örn Haraldsson, Einar Oddur Kristjánsson og Lára Margrét Ragnarsdóttir voru fjarverandi við afgreiðslu málsins.

Alþingi, 18. apríl 2002.

Jónína Bjartmarz,

form., frsm.

Katrín Fjeldsted.

Ásta Möller.

Ásta R. Jóhannesdóttir.

Margrét Frímannsdóttir.

Þuríður Backman.

Prentað upp.
Landgræðsluáætlun 2003 – 2014 Nefndarálit - þingskjal nr. 1357

127. löggjafarþing 2001–2002.

Þskj. 1357 - 555. mál.

Nefndarálit um till. til þál. um landgræðsluáætlun 2003–2014.

Frá landbúnaðarnefnd.

Nefndin hefur fjallað um málið og fengið á sinn fund Níels Árna Lund frá landbúnaðarráðuneyti, Ara Teitsson og Sigurgeir Þorgeirsson frá Bændasamtökum Íslands, Svein Runólfsson og Ketil Sigurjónsson frá Landgræðslu ríkisins.

Umsagnir um málið bárust nefndinni frá Akraneskaupstað, Akureyrarbæ, Búnaðarsambandi S-Þingeyinga, Búnaðarsambandi Suðurlands, Byggðastofnun, Bændasamtökum Íslands, Eyþingi, Fljótsdalshreppi, Landgræðslu ríkisins, Landsvirkjun, Náttúruvernd ríkisins, Náttúrufræðistofnun Íslands, Reykjavíkurborg, Samtökum sunnlenskra sveitarfélaga, Skipulagsstofnun, Skógrækt ríkisins, Skjólskógum Vestfjörðum, Sveitarfélaginu Hornafirði, Skógræktarfélagi Reykjavíkur og umhverfisnefnd Alþingis.

Með tillögunni er lagt til að tilteknum fjármunum skuli varið til landgræðslu í samræmi við gildandi lög nr. 17/1965, um landgræðslu, og lög nr. 43/1975, um heftingu landbrots og varnir gegn ágangi vatna, samkvæmt sérstakri áætlun. Með tillögunni er mótaður rammi um landbætur og verndun landkosta til ársins 2014 en gert er ráð fyrir að áætlunin verði endurskoðuð fyrir árslok 2005. Með sérstakri landgræðsluáætlun eru markaðar áherslur í stöðvun jarðvegseyðingar, uppgræðslu, eftirliti með ástandi gróðurs og jarðvegs, stjórn landnýtingar, fræðslu, ráðgjöf, rannsóknum og upplýsingamiðlun o.fl. og gerir áætlunin ráð fyrir aukinni landgræðslu á tímabilinu.

Nefndin vekur athygli á því að í tillögunni er vísað til gildandi laga nr. 17/1965, um landgræðslu, og lög nr. 43/1975, um heftingu landbrots og varnir gegn ágangi vatna, en fyrir Alþingi liggja frumvörp til nýrra heildarlaga um þessi efni. Verði þau frumvörp að lögum mun tillögugreinin gilda að breyttu breytanda.

Nefndin leggur til að tillagan verði samþykkt.

Guðjón A. Kristjánsson er áheyrnarfulltrúi í nefndinni og er hann samþykkur áliti þessu. Sigríður Jóhannesdóttir og Jónína Bjartmarz voru fjarverandi við afgreiðslu málsins.

Alþingi, 19. apríl 2002.

Drífa Hjartardóttir,

form., frsm.

Guðjón Guðmundsson.

Karl V. Matthíasson.

Einar Oddur Kristjánsson.

Þuríður Backman.

Sigríður Ingvarsdóttir.

Kristinn H. Gunnarsson.
Samráð stjórnvalda við frjáls félagasamtök Nefndarálit - þingskjal nr. 1371

127. löggjafarþing 2001–2002.

Þskj. 1371 - 38. mál.

Nefndarálit um till. til þál. um samráð stjórnvalda við frjáls félagasamtök.

Frá umhverfisnefnd.

Nefndin hefur fjallað um tillöguna sem var einnig flutt á 125. og 126. löggjafarþingi, en þá bárust umsagnir frá Samtökum um náttúruvernd á Norðurlandi – SUNN, Íþrótta- og Ólympíusambandi Íslands, Bindindissamtökunum IOGT, Alþýðusambandi Íslands, Samtökum herstöðvaandstæðinga, Neytendasamtökunum, Orkustofnun, Samtökum útivistarfélaga – SAMÚT, Bændasamtökum Íslands, Landvernd, Samtökum um betri byggð, Skipulagsstofnun og Samtökum ferðaþjónustunnar. Á 127. löggjafarþingi bárust upplýsingar frá umhverfisráðuneyti.

Með þingsályktuninni er lagt til að Alþingi álykti að fela ríkisstjórninni að skipa nefnd er geri úttekt á stöðu frjálsra félagasamtaka á Íslandi og hvernig samskiptum stjórnvalda og sveitarstjórna við þau er háttað. Jafnframt er lagt til að nefndin skili tillögum til ríkisstjórnarinnar um hvernig samráði stjórnvalda við frjáls félagasamtök á sviði umhverfismála verði hagað með vísan til skuldbindinga Íslands samkvæmt svokölluðum Árósasamningi.

Nefndin telur eðlilegra að úttekt þessi takmarkist við frjáls félagasamtök á sviði umhverfis- og náttúruverndarmála og leggur því til að tillagan verði samþykkt með eftirfarandi

BREYTINGU:

Tillögugrein orðist svo:

Alþingi ályktar að fela ríkisstjórninni að skipa nefnd er geri úttekt á stöðu frjálsra félagasamtaka á sviði umhverfis- og náttúruverndarmála á Íslandi. Jafnframt skili nefndin tillögum til ríkisstjórnarinnar um það hvernig samskiptum stjórnvalda við slík samtök verði best háttað með vísan til skuldbindinga Íslands samkvæmt alþjóðasamningi sem undirritaður var í Árósum 23.–25. júní 1998.

Þórunn Sveinbjarnardóttir, Gunnar Birgisson og Ásta Möller voru fjarverandi við afgreiðslu málsins.

Alþingi, 19. apríl 2002.

Magnús Stefánsson,

form., frsm.

Kristján Pálsson.

Katrín Fjeldsted.

Kolbrún Halldórsdóttir.

Ísólfur Gylfi Pálmason.

Jóhann Ársælsson.
Forvarnir gegn krabbameinssjúkdómum í meltingarvegi Nefndarálit - þingskjal nr. 1374

127. löggjafarþing 2001–2002.

Þskj. 1374 - 44. mál.

Nefndarálit um till. til þál. um auknar forvarnir gegn krabbameinssjúkdómum í meltingarvegi og öðrum sjúkdómum þeim tengdum.

Frá heilbrigðis- og trygginganefnd.

Nefndin hefur fjallað um málið. Nefndinni bárust umsagnir frá Landlæknisembættinu, Félagi íslenskra hjúkrunarfræðinga, St. Jósefsspítala, Læknafélagi Íslands, Félagi sérfræðinga í meltingarsjúkdómum, Krabbameinsfélagi Íslands, Landspítala – háskólasjúkrahúsi, Fjórðungssjúkrahúsinu á Akureyri og Háskóla Íslands – læknadeild, heimilislæknisfræði.

Nefndin tekur undir efnisatriði tillögunnar og þau sjónarmið sem fram koma í greinargerð með henni.

Nefndin telur þó nauðsynlegt að gera nokkrar breytingar á tillögugreininni. Annars vegar bendir nefndin á að ráðherra verði ekki skyldaður með ályktun Alþingis einni saman til að hrinda umræddu forvarna- og leitarstarfi í framkvæmd. Í ályktun Aþingis felst hins vegar yfirlýsing sem eðlilegt er að handhafar framkvæmdarvaldsins taki tillit til. Leggur nefndin til breytingar á tillögutextanum í samræmi við þetta. Hins vegar leggur nefndin til að efni tillögugreinarinnar verði afmarkað með skýrari hætti þannig að sjónum manna verði fyrst og fremst beint að forvarna- og leitarstarfi hjá þeim sem teljast vera í áhættuhópi.

Nefndin bendir á að mikið starf hefur þegar verið unnið á þessu sviði og gerir nefndin ráð fyrir að á því verði byggt við þá tillögusmíð og undirbúning sem lagt er til að ráðist verði í.

Nefndin leggur til að tillagan verði samþykkt með svofelldri

BREYTINGU:

Tillögugreinin orðist svo:

Alþingi ályktar að fela heilbrigðisráðherra í samráði við landlækni að gera tillögur um hvernig staðið skuli að forvarna- og leitarstarfi vegna krabbameins í meltingarvegi fyrir þá sem teljast vera í áhættuhópi og undirbúa framkvæmd starfsins. Jafnframt verði hafinn undirbúningur að því að beita sömu aðferðum, eftir því sem fært er, í baráttu við aðrar algengustu tegundir krabbameins hér á landi.

Lára Margrét Ragnarsdóttir, Ásta Möller, Ólafur Örn Haraldsson og Þuríður Backman voru fjarverandi við afgreiðslu málsins.

Alþingi, 22. apríl 2002.

Jónína Bjartmarz,

form., frsm.

Katrín Fjeldsted.

Einar Oddur Kristjánsson.

Margrét Frímannsdóttir.

Ásta R. Jóhannesdóttir.
Reynsla af einkavæðingu og einkaframkvæmd Þingsályktun - þingskjal nr. 1417

127. löggjafarþing 2001–2002.

Nr. 24/127.

Þskj. 1417 - 730. mál.

Þingsályktun um skipan nefndar til að kanna reynslu af einkavæðingu og einkaframkvæmd.

Alþingi ályktar að fela ríkisstjórninni að skipa nefnd, sem í verði m.a. fulltrúar allra þingflokka, til að kanna reynslu af einkavæðingu og einkaframkvæmd. Nefndin líti sérstaklega til þeirra ríkja þar sem einkavæðingu og einkaframkvæmd hefur verið beitt í ríkum mæli.

Samþykkt á Alþingi 29. apríl 2002.
Deilur Ísraels og Palestínumanna Þingsályktun - þingskjal nr. 1446

127. löggjafarþing 2001–2002.

Nr. 25/127.

Þskj. 1446 - 734. mál.

Þingsályktun um deilur Ísraels og Palestínumanna.

Alþingi lýsir áhyggjum sínum af því ófriðarástandi sem nú ríkir fyrir botni Miðjarðarhafs og fordæmir það ofbeldi sem þar á sér stað. Alþingi leggur áherslu á að öryggi óbreyttra borgara sé tryggt og alþjóðleg mannréttindi virt og telur brýnt að send verði eftirlitsnefnd frá Sameinuðu þjóðunum á svæðið í samræmi við ályktun öryggisráðs Sameinuðu þjóðanna 1405(2002).

Alþingi krefst þess að öllum ofbeldisverkum linni, þar á meðal sjálfsmorðsárásum og beitingu hervalds, að Ísrael dragi herlið sitt til baka frá sjálfsstjórnarsvæðum Palestínumanna, að deiluaðilar semji um vopnahlé og að hafnar verði friðarviðræður um sjálfstætt ríki Palestínumanna og öryggi Ísraelsríkis innan alþjóðlegra viðurkenndra landamæra í samræmi við nýjustu ályktanir öryggisráðs Sameinuðu þjóðanna.

Alþingi vísar til ályktunar sinnar frá 18. maí 1989, ályktana öryggisráðs Sameinuðu þjóðanna nr. 1397(2002), 1402(2002) og 1403(2002) um leið og það lýsir yfir að þjóðum heims beri að stuðla að því að Ísrael og Palestínumenn leysi úr ágreiningsefnum sínum á grundvelli alþjóðalaga og samþykkta Sameinuðu þjóðanna.

Samþykkt á Alþingi 30. apríl 2002.
Landgræðsluáætlun 2003 – 2014 Þingsályktun - þingskjal nr. 1448

127. löggjafarþing 2001–2002.

Nr. 26/127.

Þskj. 1448 - 555. mál.

Þingsályktun um landgræðsluáætlun 2003–2014.

Alþingi ályktar að á næstu 12 árum skuli fjármagn veitt til landgræðslu í samræmi við lög nr. 17/1965, um landgræðslu, og lög nr. 43/1975, um heftingu landbrots og varnir gegn ágangi vatna. Fjármagni þessu skal varið til landgræðsluaðgerða samkvæmt eftirfarandi áætlun:

I. Áætlun um fjáröflun.

(Fjárhæðir í millj. kr. á áætluðu meðalverði árið 2002.)

II. Kostnaðaráætlun.

(Fjárhæðir í millj. kr.)

A. Kostnaðaráætlun 2003–2014

B. Kostnaðaráætlun 2003–2006

III. Sundurliðuð kostnaðaráætlun 2003–2006.

(Fjárhæðir í millj. kr.)

Samþykkt á Alþingi 30. apríl 2002.
Flugmálaáætlun árið 2002 Þingsályktun - þingskjal nr. 1463

127. löggjafarþing 2001–2002.

Nr. 27/127.

Þskj. 1463 - 681. mál.

Þingsályktun um flugmálaáætlun árið 2002.

Alþingi ályktar að framkvæmdum í flugmálum og rekstri flugvalla skuli hagað samkvæmt eftirfarandi flugmálaáætlun fyrir árið 2002.

I. ÁÆTLUN UM FJÁRÖFLUN OG GJÖLD (Fjárhæðir í millj. kr.)

II. FLOKKUN FLUGVALLA

2.1 Flokkur I.

Eftirfarandi áætlunarflugvellir eru flokkaðir í flokk I: Reykjavíkur-, Akureyrar- og Egilsstaðaflugvöllur.

2.2 Flokkur II.

Eftirfarandi áætlunarflugvellir eru flokkaðir í flokk II: Vestmannaeyja-, Ísafjarðar-, Hornafjarðar-, Sauðárkróks-, Bíldudals- og Þórshafnarflugvöllur.

2.3 Flokkur III.

Eftirfarandi áætlunarflugvellir eru flokkaðir í flokk III: Grímseyjar-, Vopnafjarðar-, Gjögur-, Þingeyrar- og Bakkaflugvöllur.

2.4 Flokkur IV.

Eftirfarandi þjónustuflugvellir eru flokkaðir í flokk IV: Húsavíkur-, Kópaskers-, Norðfjarðar-, Patreksfjarðar-, Raufarhafnar-, Reykjahlíðar-, Rifs- og Siglufjarðarflugvöllur.

2.5 Flokkur V.

Eftirfarandi kennslu- og æfingaflugvellir eru flokkaðir í flokk V: Blönduós-, Flúða-, Hellu-, Húsafells-, Sandskeiðs-, Selfoss-, Stóra-Kropps-, Tungubakka- og Stykkishólmsflugvöllur.

2.6 Flokkur VI.

Eftirfarandi flugvellir og lendingarstaðir eru flokkaðir í flokk VI: Arngerðareyri, Álftaver, Breiðdalsvík, Borgarnes, Borgarfjörður eystri, Búðardalur, Dagverðará, Djúpivogur, Fagurhólsmýri, Fáskrúðsfjörður, Forsæti, Geysir, Gunnarsholt, Grímsstaðir, Grundarfjörður, Herðubreiðarlindir, Hólmavík, Hrauneyjafoss, Hveravellir, Hvolsvöllur, Ingjaldssandur, Kaldármelar, Kerlingarfjöll, Kirkjubæjarklaustur, Króksstaðamelar, Melgerðismelar, Múlakot, Nýidalur, Reykhólar, Reykjanes, Sandá, Skálavatn, Skógarsandur, Sprengisandur, Svínafell, Vík og Þórsmörk.

III. SUNDURLIÐUN FRAMKVÆMDA

Samþykkt á Alþingi 2. maí 2002.
Umfang skattsvika, skattsniðganga og dulin efnahagsstarfsemi Nefndarálit - þingskjal nr. 1467

127. löggjafarþing 2001–2002.

Þskj. 1467 - 186. mál.

Nefndarálit um till. til þál. um úttekt á umfangi skattsvika, skattsniðgöngu og dulinni efnahagsstarfsemi.

Frá efnahags- og viðskiptanefnd.

Nefndin hefur fjallað um málið. Umsagnir bárust frá Bandalagi starfsmanna ríkis og bæja, ríkislögreglustjóranum, Samtökum iðnaðarins, skattstjóranum í Reykjavík og skattrannsóknarstjóra ríkisins.

Nefndin tekur undir nauðsyn þess að fram fari úttekt á umfangi skattsvika, skattsniðgöngu og dulinni efnahagsstarfsemi, en slík úttekt fór síðast fram fyrir tíu árum. Nefndin leggur jafnframt til að framangreind atriði verði könnuð eftir landsvæðum.

Nefndin leggur til að tillagan verði samþykkt með svohljóðandi

BREYTINGU:

Eftirfarandi breytingar verða á tillögugreininni:

1. Á eftir orðinu „atvinnugreinum“ í síðari málslið 1. mgr. komi: landsvæðum.

2. Í stað orðanna „fyrir árslok 2002“ í 3. mgr. komi: fyrir 1. júlí 2003.

Hjálmar Árnason, Einar K. Guðfinnsson og Gunnar Birgisson voru fjarverandi við afgreiðslu málsins.

Alþingi, 2. maí 2002.

Vilhjálmur Egilsson,

form., frsm.

Jóhanna Sigurðardóttir.

Kristinn H. Gunnarsson.

Össur Skarphéðinsson.

Sigríður A. Þórðardóttir.

Ögmundur Jónasson.
Frestun á fundum Alþingis Þingsályktun - þingskjal nr. 1468

127. löggjafarþing 2001–2002.

Nr. 29/127.

Þskj. 1468 - 741. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 2. maí 2002 eða síðar, ef nauðsyn krefur, til septemberloka.

Samþykkt á Alþingi 3. maí 2002.